Talk:Prussian Confederation

German text
The following was removed from the article, so I have placed it on this talk page. Olessi 14:08, 10 October 2007 (UTC)

"Wir Burgermeistere vnd Ratmanne der Stete Mewe, Aldenstat Dantzike, Nuwenburg, Lauwenburg, Llebe, Heele vnd Puwczke Bekennen und zeugen offenbar mit desem vnßm Brieffe Vor allen die es zehn, oder horen lesen, Das wir mit wolbedachtem mute reyfem rate vnd mit eyntrechtigm gutten Willen, vnßre aller Scheppen, Bürger Inwoner vnd gantzen Gemeyne gelouben vnd vorheißen sulche eynunge vnd vorschreibung, alse die strengen, ffesten Erbarn vnd Ersamen Herrn Ritter Knechte vnd Stete dises Landes uff dem Tage Indica zu marienwerder vnderenander geeynet beslossen,vorschreben vnd besegelt haben In allen puncten vnd Artikeln alse dieselbe vorschreibung Innehelt vor vns vnser Scheppen, Buerger Inwoner vnd ganze Gemeyne die nw vnd auch zukuenftig sint stete feste vnd vnvorsert In guttem rechtfertigem glauben, bey trewen und eren tzuhalden dobey tzubleiben, der tzugebrawchen, vnd nach gantz vnsre macht genug tzuthuende, sunder eyngerley argelist, In allen tzukomenden tzeiten Vnd tzuforderm Bekentniss vnd warhaftigem gezeugnisse aller vorgeßsagten sachen Haben wir Burgermeister vnd Ratmanne vorgenant von vulkomener macht eyntracht vnd befeles wegen, vnsir Scheppen, Bürger, vnd gantzen Gemeyne, vnsir vorben Stete Ingesegele laßen anhangen desem Brieff Der gegebn ist zu Dantzike, Im Jare vnßes Herren vierzehnhundert und ffierzigsten am Sonntag Quasimodogeniti."